# Addis Abeba

### De Viquipèdia

Avinguda Churchill d'Addis Abeba

Addis Abeba (en amhàric: አዲስ አበባ [Adisə Abäba], "flor nova") és la capital d'Etiòpia, i està situada a uns dos mil cinc-cents metres per damunt del nivell de la mar.

Les seves coordenades són: 9 03 N 38 42 E

## [edita] Població

Té una població censada oficialment segons dades de l'any 2003 en 2.716.200 habitants, que a l'actualitat possiblement arribin als 3.000.000, més si tenim en compte el nucli de població de la muntanya d'Entoto, d'uns tres mil metres d'alçada i part geogràfica d'una de les barriades més pobres de la ciutat.

El centre econòmic de la ciutat és Merkato i té la reputació de ser el mercat més gran de l'Àfrica.

La industria principal d'Addis Abeba és la ramaderia.

## [edita] Història

La ciutat fou fundada oficialment l'any 1886 per l'emperador Menelik II, però pareix que era la seva dona, Taytu, la que estava realment interessada en el lloc degut a una particularitat de l'àrea: unes aigües termals, origen d'una mena de projecte de balneari, on els nobles de la cort imperial gaudien de banys relaxants.

La invasió i l'ocupació del país per part del italians l'any 1936, convertiren Addis en la capital de l'anomenada Àfrica Oriental Italiana, mentre l'exèrcit etíop ressitia amb els caps militars a Gondar, la capital tradicional. El país també canvià de nom: enlloc d'Abissínia, ara es diria Etiòpia.

## [edita] Transports

Té una estació principal de tren, amb dues línies cap a l'est, una construïda pels francesos fins a Harar (Etiòpia), i una altra fins a Djibouti.

L'aeroport internacional d'Addis Abeba es diu Bole.

La ciutat té un servei públic d'autobús i taxi (de color groc), encara que el mitjà de transport més utilitzat sigui una altra mena de taxi, un minibus o cotxe habitualment, aquest de color blau i més econòmic.

Hi ha dues estacions d'autobus: Terra, dins l'àrea de Merkato. És la més important i amb destinacions arreu del país. La segona estació no té nom oficial, està situada a l'avinguda Ras Mekonin prop de l'estació de tren i uneix la capital amb Adama (Nazret) i Debre Zeyit.

## [edita] Altres dades d'interès

Addis Abeba consta de diversos hospitals, entre ells l'hospital Ghandi, a Churchill Road, l'Addis Abeba Fistula Hospital (el primer i un dels pocs si no l'únic en aquesta especialitat), i el més gran i important de tot el país: el Tukur Ambasa Hospital (lleó negre). Tots ells, amb les dificultats i precarietats obvies d'un país amb greus problemes econòmics i de salut.

La ciutat està dividida en districtes oficials, i alguns d'aquests barris tenen dispensaris o farmàcies públiques, com ara la situada al mateix Hospital Ghandi, que disposen de preus més econòmics que les privades, encara que cada farmàcia té el seu propi preu estipulat a cada producte.

El Museu Nacional Etíop conté les restes de na Lucy, una homínid de 3.18 milions d'anys, coneguda pels etíops amb el nom de Dinkenesh.

L'equip nacional d'atletisme entrena a la zona coneguda com Exhibition Hall, al centre de la ciutat, just on es junten l'avinguda Menelik II i l'avinguda de l'Àfrica, també coneguda amb el nom de Bole Road.

Només els carrers i avingudes principals del centre tenen un nom oficial o estan asfaltats.

Una particularitat: encara que a la capital hi ha nombrosos bancs, l'hotel Sheraton d'Addis Abeba, té dins les seves instal·lacions l'únic caixer automàtic del país.

| A Wikimedia Commons hi ha contingut multimèdia relatiu a: Addis Abeba

Obtingut de "http://ca.wikipedia.org../../../a/d/d/Addis_Abeba_6d70.html"

Categories: Etiòpia | Capitals d'estats independents | Municipis d'Àfrica

##### Views

- Article
- Discussió
- Revisió actual

##### Cerca

##### En altres llengües

- አማርኛ
- العربية
- Български
- Bosanski
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Galego
- עברית
- Hrvatski
- Magyar
- Հայերեն
- Bahasa Indonesia
- Ido
- Italiano
- 日本語
- 한국어
- Latina
- Lietuvių
- Latviešu
- Malagasy
- मराठी
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Иронау
- Polski
- Português
- Русский
- Slovenčina
- Slovenščina
- Soomaaliga
- Српски / Srpski
- Svenska
- Kiswahili
- Тоҷикӣ
- Türkçe
- Oyghurque
- Українська
- 中文